Milan Hejduk

Milan Hejduk (s. 14. helmikuuta 1976 Ústí nad Labem, Tšekkoslovakia) on tšekkiläinen jääkiekkoilija, pelipaikaltaan oikea laitahyökkääjä. Hän pelasi NHL:ssä vuosina 1998–2013 Colorado Avalanchen joukkueessa. Hän voitti kerran olympiakultaa ja Stanley Cupin ja oli kaudella 2002-2003 NHL:n paras maalintekijä.

 Ura 
Ammattilaisuransa ensimmäiset vuodet Hejduk pelasi kotimaassaan Extraliga-seura HC Pardubicessa. Tulokaskaudellaan, kaudella 1993–1994, hän pelasi 22 runkosarjaottelua tehden yhdeksän pistettä, kuusi maalia ja kolme syöttöpistettä, ja kymmenen pudotuspeliottelua tehoin viisi maalia ja yksi syöttöpiste. Kauden jälkeen hänet nimettiin Extraligan vuoden tulokkaaksi. NHL-varauksen Hejduk sai vuonna 1994 Québec Nordiquesin (vuodesta 1995 lähtien Colorado Avalanche) varattua hänet numerolla 87 varaustilaisuuden neljännellä kierroksella. NHL-varauksen jälkeen Hejduk jatkoi uraansa kotimaassaan vielä neljä seuraavaa vuotta tehden pisteiden valossa parhaalla kaudellaan, kaudella 1997–1998, yhteensä 45 tehopistettä, 26 maalia (neljänneksi eniten koko liigassa) ja 19 syöttöpistettä; maaleja Hejduk teki Extraliga-urallaan parhaimmillaan 27 yhden kauden aikana, kaudella 1996–1997, jolloin hän oli liigan kolmanneksi paras maalintekijä.

Hejduk siirtyi vuonna 1998 NHL:n Colorado Avalancheen. Ensimmäisellä NHL-kaudellaan hän iski runkosarjassa 48 tehopistettä, 14 maalia ja 34 syöttöpistettä, ollen NHL:n tulokkaiden pistepörssin kärkinimi; Hejduk nimettiin kauden jälkeen tulokkaiden tähdistökenttään ja hän oli myös ehdolla Calder Memorial Trophyn (vuoden tulokas) saajaksi, mutta palkinto meni samassa seurassa pelanneelle Chris Drurylle. Myöhemmillä kausilla Hejduk on tehnyt jokaisella vähintään 40 runkosarjapistettä, ylittänyt seitsemänkymmenen tehopisteen rajan neljästi ja tehnyt parhaimmillaan 98 pistettä yhden kauden aikana, 50 maalia ja 48 syöttöpistettä kaudella 2002–2003. Kauden 2002–2003 jälkeen Hejduk palkittiin Maurice 'Rocket' Richard Trophylla NHL:n parhaana maalintekijänä ja NHL Plus-Minus Awardilla liigan plusmiinustilaston kärkinimenä (jakoi voiton Peter Forsbergin kanssa). 

Hejduk on kuulunut Avalanchen hyökkäyksen tärkeimpiin pelaajiin jo vuosia ollen seuransa toiseksi paras pistemies kahdesti, kolmanneksi paras pistemies niin ikään kahdesti ja seuran paras maalintekijä kolmella kaudella. Pudotuspeleissä Hejduk on ollut tehokkaimmillaan keväällä 2001, jolloin hän oli 23:ssa pudotuspelissä tekemillään 23:lla pisteellä (seitsemän maalia ja 16 syöttöpistettä) osaltaan auttamassa seuraansa etenemään Stanley Cupin loppuotteluihin ja lopulta aina mestaruuteen saakka; Avalanche kaatoi vuoden 2001 loppuotteluissa New Jersey Devilsin voitoin 4–3. Työsulun peruuttaman kauden 2004–2005 hän pelasi kasvattajaseurassaan Pardubicessa Tšekissä. 

Kaudella 2012–2013 Hejduk pelasi vain 29 ottelua eikä saanut jatkosopimusta seuraavalle kaudelle. Hän lopetti uransa vuonna 2014. Hänet valittiin urallaan kolmesti NHL:n tähdistöotteluun: 2000, 2001 ja 2009.

Hejduk on edustanut maataan olympiakisoissa kolmesti, Naganon kisoissa 1998, Salt Lake Cityn kisoissa 2002 ja Torinon kisoissa 2006; Naganossa hän oli voittamassa Tšekin paidassa olympiakultaa ja Torinossa olympiapronssia. Lisäksi Hejduk on pelannut kaksissa aikuisten maailmanmestaruuskisoissa, vuosina 1998 ja 2003, ja kerran World Cupissa, vuonna 2004.

 Tilastot 

 1993–1994 Pardubice HC Extraliga 11 4 15 19 0 – – – – – 1994–1995 Pardubice HC Extraliga 49 14 14 28 0 – – – – –        JMM  7  1  3  4  14 1995–1996 Pardubice HC Extraliga 37 13 7 20 4 – – – – – 1996–1997 Pardubice HC Extraliga 51 27 11 38 20 10 6 0 6 27 1997–1998 Pardubice HC Extraliga 48 26 19 45 20 – – – – –        OK  4  0  0  0  2                     MM  1  0  0  0  0 1998–1999 Colorado Avalanche NHL 82 14 34 48 26 16 6 6 12 4 1999–2000 Colorado Avalanche NHL 82 36 36 72 16 17 5 4 9 6 2000–2001 Colorado Avalanche NHL 80 41 38 79 36 23 7 16 23 6  2001–2002 Colorado Avalanche NHL 62 21 23 44 24 16 3 3 6 4        OK  4  1  0  1  0 2002–2003 Colorado Avalanche NHL 82 50 48 98 32 7 2 2 4 2        MM  7  5  1  6  2 2003–2004 Colorado Avalanche NHL 82 35 40 75 20 11 5 2 7 0 2004–2005 Pardubice HC Extraliga 48 25 26 51 14 16 6 2 8 6        MC  4  3  2  5  2 2005–2006 Colorado Avalanche NHL 74 24 34 58 24 9 2 6 8 2        OK  8  2  1  3  2 2006–2007 Colorado Avalanche NHL 80 35 35 70 44 – – – – – 2007–2008  Colorado Avalanche  NHL  77  29  25  54  36  10  3  3  6  4         2008–2009 Colorado Avalanche NHL 82 27 32 59 16 – – – – – 2009–2010 Colorado Avalanche NHL 56 23 21 44 10 3 1 0 1 0 2010–2011 Colorado Avalanche NHL 71 22 34 56 18 – – – – – 2011–2012 Colorado Avalanche NHL 81 14 23 37 14 – – – – – 2012–2013 Colorado Avalanche NHL 29 4 7 11 0 – – – – – NHL yhteensä 1020 375 430 805 316 112 34 42 76 28 aikuisten arvokisat  28  11  4  15  8

 Lähteet 
 Milan Hejduk. Eurohockey.

 Viitteet 

 Aiheesta muualla 
 Milan Hejdukin esittely sivustolla legendsofhockey.net
 Milan Hejduk jatkoaika.com:issa

Luokka:Tšekkiläiset jääkiekkoilijat
Luokka:Tšekkiläiset olympiavoittajat
Luokka:Maurice "Rocket" Richard Trophy -voittajat
Luokka:NHL Plus/Minus Award -voittajat
Luokka:Quebec Nordiquesin varaamat pelaajat
Luokka:Vuonna 1976 syntyneet
Luokka:Elävät henkilöt